Κρίστοφερ Τόλκιν

Ο Κρίστοφερ Τζον Ρούελ Τόλκιν (αγγλικά: Christopher John Reuel Tolkien, 21 Νοεμβρίου 1924 - 16 Ιανουαρίου 2020) ήταν ακαδημαϊκός επιμελητής εκδόσεων. Ήταν υιός του γνωστού συγγραφέα, του Τζον Ρόναλντ Ρούελ Τόλκιν. Είναι γνωστότερος για τις επεξεργασίες και τις μετά θάνατον εκδόσεις έργων, που σχετίζονται με τις ιστορίες του φανταστικού κόσμου της Μέσης Γης που έπλασε ο πατέρας του.

Σχεδίασε τους χάρτες του Άρχοντα των Δαχτυλιδιών, όπου υπέγραψε ως Κ. Τζ. Ρ. Τ. (C. J. R. T.), το «Τζ» (από το Τζον), αν και ήταν το βαφτιστικό του όνομα, το χρησιμοποιούσε σπανίως.

Βιογραφία
Ο Κρίστοφερ Τόλκιν γεννήθηκε στις 21 Νοεμβρίου 1924 στο Λιντς, της Αγγλίας και ήταν ο τρίτος και νεότερος υιός του Τζ. Ρ. Ρ. Τόλκιν.  Σπούδασε στο Dragon School, της Οξφόρδης.

Στη διάρκεια του Β΄ Παγκοσμίου Πολέμου, υπηρέτησε ως πιλότος της RAF.

Τα γνωστότερα έργα που δημοσίευσε ήταν ημιτελή έργα του πατέρα του,τα οποία δημοσίευσε ο ίδιος μετά τον θάνατο του, όπως το Σιλμαρίλλιον και οι Ατέλειωτες Ιστορίες.

Το 2016 τιμήθηκε με το βραβείο Μπόντλεϊ απο το Πανεπιστήμιο της Οξφόρδης για την συνεισφορά του στην λογοτεχνία.

Πέθανε στις 16 Ιανουαρίου του 2020, σε ηλικία 95 ετών, στο Ντραγκινιάν, στο Βαρ της Γαλλίας.

Παραπομπές

Εξωτερικοί σύνδεσμοι 
Κρίστοφερ Τόλκιν στο ISFDB

Άγγλοι συγγραφείς
Βρετανοί εκδότες
Άγγλοι εικονογράφοι
Τζ. Ρ. Ρ. Τόλκιν